ХИВ и СПИН - **Фази на инфекциозния процес предизвикан от ХИВ**:

І - Остра ХИВ инфекция

ІІ - Сероконверсия -“прозоречен период“

**ІІІ** - **Асимптоматична инфекция**

**ІV - СПИН - крайна фаза**

**ОСТРА ХИВ ИНФЕКЦИИЯ**

* наблюдава се **при 30-90%** от заразените
* **Началото** й е **средно 2-4 седмици след заразяването**.
* Това е **период на интензивно размножаване на вирусите** в човешкия организъм като количеството му достига до няколко милиона на милилитър периферна кръв. Паралелно има значителен спад на CD4+ T-клетките.
* Проявените външно симптоми се означават като **грипоподобен синдром.**
* **Серологичният тест за ХИВ е негативен или неопределен,**т.е. все още не е настъпила серо конверсията.
* **Продължителността** на острата ХИВ инфекция е **1-4седмици**.
* Възстановяването е свързано с рязко спадане на вирусния товар и покачване на CD4 лимфоцитите на около 800 за мм3, но никога не се достигат нивата от преди заразяването с вируса.

**ПРОЗОРЕЧЕН ПЕРИОД – Серо-конверсия** - Това е **фаза на развитието на антитела към определен антиген.** Когато хората развиват антитела към ХИВ те серо-конвертират от антитяло-отрицателен към антитяло-положителен.

* Може да са необходими от **1 седмица до няколко месеца след заразяване с ХИВ преди да се развият антитела срещу вируса.**
* **След като се появят антитела** за ХИВ в кръвта на човек, той **би трябвало да се окаже положителен** при тест за антитела.

**АСИМПТОМАТИЧНА ИНФЕКЦИЯ**

* Пациентите са **клинично асимптомни, но** при някои персистира **генерализирана лимфаденопатия**.
* Началото на тази фаза съвпада със силен имунен отговор и намаляване на броя на вирусните частици в кръвта.
* Тази фаза продължава **от 2 седмици до 20 години**.

**СПИН**

* Това е **крайната фаза на инфекциозния процес**, предизвикан от ХИВ.
* Представлява комплекс от общи клинични прояви, опортюнистични инфекции, неоплазми, увреждания на нервната система и на различни органи.
* Спадането на CD 4 + T клетките под критичното ниво е свързано с **рухването на клетъчно-медиирания имунитет и начало на различни опортюнистични инфекции**

**В БЪЛГАРИЯ** - По път на инфектиране се запазва тенденцията от последните години- 90% от новорегистрираните с ХИВ–инфекция са се инфектирали по сексуален път, а 9% са случаите на инфектирани при инжекционна употреба на наркотици

* функционират **13 Кабинета за безплатно и анонимно консултиране и изследване за ХИВ** (КАБКИС) към **РЗИ. В тези кабинети се извършва предтестови и следтестови консултации от подготве**ни медицински специалисти за повишаване на информираността по проблемите на ХИВ/СПИН. **Видове тестове:** -Доказване на вирусна НК; -Доказване на антиген-р24;-Бързи тестове-РОСТ;-Антитяло-ELISA; -Aнтиген-антитяло-ELISA;

При съмнителни и положителни резултати **задължително се изпраща проба до НРЛ за потвърдителен резултат;**

* Разкрити са и работят **5 сектора за лечение на пациенти с ХИВ/СПИН** към инфекциозните клиники в градовете **София, Пловдив, Варна, Плевен и Стара Загора**.

**Дирекция Надзор на заразните болести – РЗИ –Враца**